Návrh ROZHODNUTIE RADY ktorým sa určuje pozícia, ktorú má Európska únia zaujať, pokiaľ ide o určité rezolúcie, o ktorých sa má hlasovať v rámci Medzinárodnej organizácie pre vinič a víno (OIV) /* COM/2012/0192 final - 2012/0095 (NLE) */





DÔVODOVÁ SPRÁVA KONTEXT NÁVRHU Medzinárodná organizácia pre vinič a víno (OIV) je medzivládna vedecko-technická organizácia činná v sektore viniča, vína, vínnych nápojov, stolového hrozna, hrozienok a iných vinohradníckych produktov. Cieľom OIV je i) informovať prostredníctvom publikácií a organizovania podujatí a sympózií, ii) pomáhať iným medzinárodným organizáciám zapojeným do normalizačných činností a iii) prispievať k medzinárodnej harmonizácii existujúcich postupov a noriem. V súčasnosti je 44 štátov členom OIV, z toho 20 štátov sú členskými štátmi Únie. EÚ v súčasnosti nie je členom OIV. Na úrovni EÚ podľa nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov, Ú. v. EÚ L 299, s. 1) niektoré z rezolúcií, ktoré OIV prijala a uverejnila, ovplyvňujú právo EÚ. V nariadení o jednotnej spoločnej organizácii trhov sa ustanovujú dynamické referencie pre: - analytické metódy určovania zloženia produktov vinohradníckeho a vinárskeho sektora a určité špecifikácie čistoty a identifikácie látok používaných pri enologických postupoch, a to spôsobom, podľa ktorého sa pravidlá prijaté a uverejnené OIV v tejto oblasti stávajú ipso facto záväznými v rámci EÚ [článok 120g nariadenia o jednotnej SOT a článok 9 nariadenia Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia, Ú. v. EÚ L 193, s. 1]; - enologické postupy prijaté a uverejnené OIV, z ktorých musí Komisia vychádzať pri povoľovaní takýchto postupov [článok 120f nariadenia o jednotnej SOT] a - rovnaké enologické postupy, na základe ktorých musí EÚ akceptovať vína vyrobené v tretích krajinách, a ktoré sa teda stávajú ipso facto záväznými v EÚ [článok 158a nariadenia o jednotnej SOT]. Na základe rozhovorov medzi skupinami expertov počas príprav valného zhromaždenia OIV možno očakávať, že na programe valného zhromaždenia budú na prijatie predostrené tieto rezolúcie majúce právny účinok v rámci acquis EÚ: - Návrhmi rezolúcií OENO-TECHNO 08-394A, 08-394B, 10-442, 10-443, 10-450A, 10-450B, 11-483 a 11-484 sa zavádzajú nové enologické postupy. V súlade s článkom 120f a článkom 158a nariadenia (ES) č. 1234/2007 tieto rezolúcie ovplyvnia acquis. - Návrhmi rezolúcií OENO-SCMA 08-385, 09-419B, 10-436, 10-437, 10-461, 10-465 a 10-466 sa zavádzajú analytické metódy. V súlade s článkom 120g nariadenia (ES) č. 1234/2007 tieto rezolúcie ovplyvnia acquis. - Návrhmi rezolúcií OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 a 11-494 sa zavádzajú špecifikácie čistoty a identifikácie látok používaných pri enologických postupoch. V súlade s článkom 9 nariadenia (ES) č. 606/2009 tieto rezolúcie ovplyvnia acquis. Uvedené rezolúcie dopodrobna prediskutovali vedeckí a technickí experti sektora vinohradníctva a vinárstva. Prispieva sa nimi k medzinárodnej harmonizácii vinohradníckych a vinárskych noriem a zriaďuje sa rámec zabezpečujúci spravodlivú súťaž pri predaji produktov vinohradníctva a vinárstva. Mali by sa preto podporiť. Na základe minulých skúseností možno očakávať, že program valného zhromaždenia OIV sa ešte bude vyvíjať a doplnia sa doňho ďalšie rezolúcie ovplyvňujúce acquis. S cieľom zabezpečiť účinnosť práce valného zhromaždenia a dodržiavanie pravidiel zmlúv Komisia včas doplní a alebo zmení a doplní tento návrh, aby Rade umožnila určiť pozíciu, ktorá sa má zaujať aj v prípade týchto rezolúcií. 2012/0095 (NLE) Návrh ROZHODNUTIE RADY ktorým sa určuje pozícia, ktorú má Európska únia zaujať, pokiaľ ide o určité rezolúcie, o ktorých sa má hlasovať v rámci Medzinárodnej organizácie pre vinič a víno (OIV) RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 9, so zreteľom na návrh Európskej komisie, keďže: (1) Medzinárodná organizácia pre vinič a víno (OIV) je medzivládna vedecko-technická organizácia činná v sektore viniča, vína, vínnych nápojov, stolového hrozna, hrozienok a iných vinohradníckych produktov. Cieľom OIV je i) informovať prostredníctvom publikácií a organizovania podujatí a sympózií, ii) pomáhať iným medzinárodným organizáciám zapojeným do normalizačných činností a iii) prispievať k medzinárodnej harmonizácii existujúcich postupov a noriem. V súčasnosti je 44 štátov členom OIV, z toho 20 členských štátov Únie. EÚ v súčasnosti nie je členom OIV. (2) Na úrovni EÚ podľa nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov, Ú. v. EÚ L 299, s. 1) niektoré z rezolúcií, ktoré OIV prijala a uverejnila, ovplyvňujú právo EÚ. V nariadení o jednotnej spoločnej organizácii trhov sa ustanovujú dynamické referencie pre: - analytické metódy určovania zloženia produktov vinohradníckeho a vinárskeho sektora a určité špecifikácie čistoty a identifikácie látok používaných pri enologických postupoch, a to spôsobom, podľa ktorého sa pravidlá prijaté a uverejnené OIV v tejto oblasti stávajú ipso facto záväznými v rámci EÚ [článok 120g nariadenia o jednotnej SOT a článok 9 nariadenia Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia, Ú. v. EÚ L 193, s. 1]; - enologické postupy prijaté a uverejnené OIV, z ktorých musí Komisia vychádzať pri povoľovaní takýchto postupov [článok 120f nariadenia o jednotnej SOT] a - rovnaké enologické postupy, na základe ktorých musí EÚ akceptovať vína vyrobené v tretích krajinách, a ktoré sa teda stávajú ipso facto záväznými v EÚ [článok 158a nariadenia o jednotnej SOT]. (3) Nasledujúce zasadnutie valného zhromaždenia OIV sa uskutoční 22. júna 2012. Pri tejto príležitosti valné zhromaždenie preskúma a pravdepodobne prijme rezolúcie, ktoré budú mať uvedený právny účinok. (4) Preto je nevyhnutné pred zasadnutím valného zhromaždenia OIV prijať pozíciu, ktorú majú členské štáty (členovia OIV) konajúce spoločne v záujme EÚ zaujať na zasadnutí valného zhromaždenia OIV, pokiaľ ide o uvedené rezolúcie. (5) Návrhmi rezolúcií OENO-TECHNO 08-394A, 08-394B, 10-442, 10-443, 10-450A, 10-450B, 11-483 a 11-484 sa zavádzajú nové enologické postupy. V súlade s článkom 120f a článkom 158a nariadenia (ES) č. 1234/2007 tieto rezolúcie ovplyvnia acquis. (6) Návrhmi rezolúcií OENO-SCMA 08-385, 09-419B, 10-436, 10-437, 10-461, 10-465 a 10-466 sa zavádzajú analytické metódy. V súlade s článkom 120g nariadenia (ES) č. 1234/2007 tieto rezolúcie ovplyvnia acquis. (7) Návrhmi rezolúcií OENO-SPECIF 08-363, 08-364, 09-412, 10-451, 10-452, 10-459, 11-485, 11-486B, 11-489, 11-490, 11-491 a 11-494 sa zavádzajú špecifikácie čistoty a identifikácie látok používaných pri enologických postupoch. V súlade s článkom 9 nariadenia (ES) č. 606/2009 tieto rezolúcie ovplyvnia acquis. (8) Uvedené rezolúcie dopodrobna prediskutovali vedeckí a technickí experti sektora vinohradníctva a vinárstva. Prispieva sa nimi k medzinárodnej harmonizácii vinohradníckych a vinárskych noriem a zriaďuje sa rámec zabezpečujúci spravodlivú súťaž pri predaji produktov vinohradníctva a vinárstva. Mali by sa preto podporiť, PRIJALA TOTO ROZHODNUTIE: Článok 1 Pozícia Únie na zasadnutí valného zhromaždenia OIV v roku 2012 je v súlade s prílohou k tomuto rozhodnutiu a vyjadria ju členské štáty Únie, ktoré sú členmi OIV, konajúce spoločne v záujme Únie. Článok 2 Ak je pravdepodobné, že pozíciu uvedenú v článku 1 ovplyvnia nové vedecké alebo technické informácie predložené pred zasadnutím valného zhromaždenia OIV alebo počas neho vo veciach, v ktorých ešte Únia nezaujala svoju pozíciu, členské štáty Únie, ktoré sú členmi OIV, sa zdržia hlasovania na uvedenom zasadnutí valného zhromaždenia. Hlasovanie sa odloží dovtedy, kým sa na základe nových skutočností neurčí pozícia Únie. Článok 3 Toto rozhodnutie je určené členským štátom. V Bruseli Za Radu predseda PRÍLOHA Členské štáty konajúce spoločne v záujme Únie podporia len – s výhradou všetkých budúcich preskúmaní na základe nového vývoja – tieto návrhy rezolúcií o analytických metódach určovania zloženia produktov vinohradníckeho a vinárskeho sektora, špecifikáciách čistoty a identifikácie látok používaných pri enologických postupoch a enologických postupoch: OENO-TECHNO 08-394A, odalkoholizovanie vín OENO-TECHNO 08-394B, úprava obsahu alkoholu vo vínach OENO-TECHNO 10-442, zvyšovanie obsahu kyselín v mušte prostredníctvom ošetrenia katiónovými vymieňačmi iónov OENO-TECHNO 10-443, zvyšovanie obsahu kyselín vo víne prostredníctvom ošetrenia katiónovými vymieňačmi iónov OENO-TECHNO 10-450A, zníženie obsahu cukru v muštoch OENO-TECHNO 10-450B, znižovanie obsahu cukru v muštoch prostredníctvom spojených membrán OENO-TECHNO 11-483, znižovanie obsahu kyselín v mušte prostredníctvom elektromembránových procesov OENO-TECHNO 11-484, znižovanie obsahu kyselín vo víne prostredníctvom elektromembránových procesov OENO-SPECIF 08-363, stanovenie aktivity pektínmetylesterázy v enzymatických prípravkoch OENO-SPECIF 08-364, stanovenie aktivity polygalakturonázy v enzymatických prípravkoch OENO-SPECIF 09-412, stanovenie aktivity endo-1,5-α-arabinázy v pektolytických enzymatických prípravkoch OENO-SPECIF 10-451, doplnenie monografie týkajúcej sa aktivity ß-D-glukozidázy (OENO 5/2007) – kódex OENO-SPECIF 10-452, monografia o kvasinkových proteinových extraktoch (yeast protein extracts – „ype“) OENO-SPECIF 10-459, monografia o inaktivovaných kvasinkách OENO-SPECIF 11-485, revízia monografie o enzymatických prípravkoch (OIV-OENO 365-2009) OENO-SPECIF 11-486B, revízia monografie o stanovovaní aktivity celulázy (OIV-OENO 8-2008) OENO-SPECIF 11-489, revízia monografie o stanovovaní aktivity glykozidázy (OIV-OENO 5-2007) OENO-SPECIF 11-490, revízia monografie o stanovovaní aktivity galaktanázy (OIV-OENO 313-2009) OENO-SPECIF 11-491, revízia monografie o stanovovaní aktivity pektinlyázy (OIV-OENO 314-2009) OENO-SPECIF 11-494, monografia o mliečnych baktériách - revízia zložky OENO-SCMA 08-385, stanovenie lyzozýmu vo víne prostredníctvom vysokoúčinnej kapilárnej elektroforézy OENO-SCMA 09-419B, špecifické metódy analýzy hroznového cukru (v rektifikovanom zahustenom mušte) OENO-SCMA 10-436, kvantitatívny rozbor reziduí pesticídov vo víne (prostredníctvom GC/MS alebo LC/MS-MS) po extrakcii pomocou metódy QuEChERS OENO-SCMA 10-437, aktualizácia metódy stanovovania hustoty etanolu (metóda OIV-MA-AS2-01A) OENO-SCMA 10-461, metódy stanovovania natamycínu vo víne OENO-SCMA 10-465, doplnok metódy stanovovania sušiny (OIV-oeno 387/2009) OENO-SCMA 10-466, úprava metódy zisťovania koncentrácie cukru v hrozne, mušte, zahustenom hroznovom mušte a rektifikovanom zahustenom hroznovom mušte refraktometrom (oeno 21/2004) Členské štáty konajúce spoločne v záujme Únie môžu súhlasiť s malými zmenami týchto návrhov rezolúcií bez ďalšieho rozhodnutia Rady.